
Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS
a Városi Egészségügyi Központ üzemeltetési költségeinek megosztására.
Martfű Város Önkormányzata Képviselő-testületének

2014. július 17-i ülésére

Előkészítette: Herczegné Horváth Eszter Művelődési és Szociális Iroda irodavezetője


Kontra Lajos Pénzügyi és Adóügyi Iroda irodavezetője
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalási mód: nyilvános ülés

Tisztelt Képviselő-testület!
Martfű Város Önkormányzata Képviselő-testületének 109/2009.(XII.15.) határozata alapján az önkormányzat 2010. január elsejétől a háziorvosi, házi gyermekorvosi, valamint a fogorvosi alapellátáshoz a vállalkozó orvosok által használt rendelők és betegváró helyiségek működési költségét bruttó 35.000.- Ft-ban határozta meg, a vállalkozó orvosokkal kötött megállapodások alapján. Jelenleg a 2%-os ÁFA emelés miatt 35.560.-Ft a hozzájárulás összege.
2014. május 30-án befejeződött a Városi Egészségügyi Központ korszerűsítése. A felújított épületben kapott helyet a gyermekorvosi rendelő és a védőnői szolgálat is.
A korszerűsítéssel új kondenzációs kazán üzembe helyezése, teljes nyílászáró csere, teljes hőszigetelés valósult meg, melynek eredményeként várhatóan csökkennek a működési költségek. Már a felújítási szakaszban is jelentkezett költségmegtakarítás az új energiatakarékos kazán üzembe helyezésével.

A Pénzügyi és Adóügyi Iroda kimutatást készített az egészségügyi intézmények költségeiről, amely alapján már 2014-ben 23%-os csökkenés tapasztalható a 2013-as évhez viszonyítva. A 2015. évi várható költségeket figyelembe véve pedig további 10%-os csökkenés várható. 
A költségszámítások alapján a várható csökkenő kiadások indokolják az üzemeletetési költségek megosztásának csökkentését.

Fentiek alapján javaslom a havi hozzájárulás összegét a jelenlegi 35.560.-Ft/hó helyett 25.000.-Ft/hó összegben megállapítani, mely 28 %-os csökkenést jelent. A javasolt összeg valamennyi üzemeltetéssel kapcsolatos költséget tartalmaz.
Kérem a képviselő-testületet a Városi Egészségügyi Központ üzemeltetési költségeinek megosztására szóló előterjesztés megtárgyalására.
Határozati javaslat
Martfű Város Önkormányzata Képviselő-testületének
…/2014. (VII…) Ö. Határozata
a Városi Egészségügyi Központ üzemeltetési költségeinek megosztásáról.

Martfű Város Önkormányzata megtárgyalta a Városi Egészségügyi Központ üzemeltetési költségeinek megosztására szóló előterjesztést és az alábbiak szerint döntött.
1.) Martfű Város Önkormányzatának Képviselő-testülete a Martfű Város Önkormányzata által fenntartott Egészségügyi Központ üzemeltetési költségeihez a háziorvosi, házi gyermekorvosi és a  fogorvosi ellátást végző vállalkozó orvosok hozzájárulását 2014. augusztus 01. napjától 2015. december 31. napjáig havi 25.000.-Ft-ban határozza meg. 
2.) A 2016. évi költségvetés tervezése során a költségeket felül kell vizsgálni.

Felelős: Martfű Város Polgármestere

Határidő: 2015. november 30.
Erről értesül:

1./ Valamennyi Képviselő, Helyben,

2./ Martfűi Polgármesteri Hivatal Pénzügyi és Adóügyi Iroda, Helyben

3./ Háziorvosok, házi gyermekorvos, fogorvosok, Helyben

3./ JNSZ Megyei Kormányhivatal, Szolnok,

4./ Irattár

